TIKOS KÖZSÉGI ÖNKORMÁNYZAT 
KÉPVISELŐ-TESTÜLETÉNEK

15.számú

JEGYZŐKÖNYVE

RENDKÍVÜLI NYILVÁNOS ÜLÉS

HATÁROZATAI

121/2011./XII.13./kt.határozat:


- 2011.december 13-i rendkívüli ülés napi-







   rendjének elfogadása

122/2011./XII.13./kt.határozat:


- Döntés játszótér beruházással felmerült







   költségek kifizetéséről

RENDELETEI

15/2011./XII.13./önkormányzati rendelet:

- Az Önkormányzat 2011.évi költségveté-







  séről módosításáról

15.sz. 
J E G Y Z Ő K Ö N Y 

Készült a Tikos Községi Önkormányzat Képviselő-testületének 2011. év december  hó 13.    napján 9,00 órakor a Községháza épületében (Tikos, Iskola u.16.) megtartott  rendkívüli  nyilvános üléséről.

Jelen vannak:  Kónya László polgármester



 Bogdán Géza képviselő



 Rajkai Istvánné képviselő



 Vida Józsefné alpolgármester

Igazoltan távol van:  Berta József képviselő

Tanácskozási joggal jelen van:   Török Csilla körjegyző

Kónya László polgármester köszönti a megjelenteket, megállapítja, hogy a testület ülése határozatképes, mert a megválasztott 5 fő települési képviselőből 4 fő jelen van. Az ülést megnyitja. Javaslatot tesz a tárgyalandó napirendi pontokra. 

A képviselő-testület 4 igen szavazattal, ellenszavazat és tartózkodás nélkül meghozta az alábbi határozatát:

121/2011./XII.13./kt.határozat:

Tikos Község Önkormányzatának Képviselő-testülete a 2011.december 13-i rendkívüli nyilvános ülésén az alábbi napirendet tárgyalja:

Napirend:

1.) Döntés a játszótér beruházással kapcsolatban felmerült egyéb költségek kifizetéséről

Előadó: Kónya László polgármester

2.) Az Önkormányzat 2011.évi költségvetéséről szóló rendelet módosítása

Előadó: Kónya László polgármester

Határidő: azonnal

Felelős: Kónya László polgármester

1.) Napirend tárgyalása

Döntés a játszótér beruházással kapcsolatban felmerült egyéb költségek kifizetéséről

Előadó: Kónya László polgármester

(Szóbeli előterjesztés)

Kónya László polgármester:

A képviselő-testület a 2011.november 10-i ülésén kiválasztotta a Tikos községben pályázati úton megvalósuló játszótér beruházás kivitelezőjét, és akkor felhatalmazta a kivitelezői szerződés aláírására.

A beruházás elkészítése során a projekt menedzselésével kapcsolatosan felmerült költségek viseléséről nem hozott döntést a testület, azonban azok felmerültek. A projekt menedzselését a pályázat benyújtásától fogva a Közérdekű Fejlesztéseket Támogató Kft. (2000 Szentendre,  Puskin utca 1/3) végezte, az ő általuk végzett szolgáltatások az alábbiakból tevődnek össze: építészeti szolgáltatás 82.347.- Ft + ÁFA, integrált mérnöki szolgáltatás 164.694.- Ft + ÁFA, építési projekt vezetése 247.042.- Ft + ÁFA, ez mindösszesen: 494.083.- Ft + ÁFA (együttesen, ÁFA-san: 617.605.- Ft). Ezen összeget a projektmenedzselést végző fent említett Kft. az önkormányzat részére leszámlázta, a számlájukat ki kell egyenlíteni. A testületnek a döntést a számla kifizetésének engedélyezéséről kell meghoznia.
A képviselő-testület 4 igen szavazattal, ellenszavazat és tartózkodás nélkül meghozta az alábbi határozatát:

122/2011./XII.13./kt.határozat:

Tikos Község Önkormányzatának Képviselő-testülete a polgármester által szóban tett előterjesztést  - a játszótér beruházással kapcsolatban felmerült projektmenedzselési költségekről – megismerte, megtárgyalta.

A képviselő-testület a felmerült költségeket:

- építészeti szolgáltatás   82.347.- Ft + ÁFA

- integrált mérnöki szolgáltatás 164.694.- Ft + ÁFA

- építési projekt vezetése 247.042.- Ft + ÁFA,

mindösszesen: 617.605.- Ft (ÁFA-s) elismeri és rendelkezik ezen összeg Közérdekű Fejlesztéseket Támogató Kft. (2000 Szentendre, Puskin utca 1/3.) által kibocsátott számla alapján történő kiegyenlítéséről. 

Az utalásról való intézkedésre a polgármestert felhatalmazza.

Határidő: azonnal

Felelős: Kónya László polgármester

2.) Napirend tárgyalása

Az Önkormányzat 2011.évi költségvetéséről szóló rendelet módosítása

Előadó: Kónya László polgármester

(A rendelettervezet jelen jkv. mellékletét képezi.)

Kónya László polgármester:

A 2.) napirend keretében jóváhagyásra került játszótér beruházással kapcsolatos költségek, az elkészült riasztórendszer bővítése, valamint a november 10-i ülésen jóváhagyott kivitelezői szerződés összegével módosítani szükséges a 2011.évi költségvetésben a beruházásokra jóváhagyott előirányzatot. Ismerteti a költségvetési rendelet módosítást.

A képviselő-testület 4 igen szavazattal, ellenszavazat és tartózkodás nélkül az alábbi rendeletet alkotta:

Tikos Község Önkormányzata Képviselő-testületének  15/2011./XII.13./önkormányzati rendelet az 1/2011./II.28./önkormányzati rendelet az Önkormányzat 2011.évi költségvetéséről módosításáról

Tikos Község Önkormányzatának Képviselő-testülete a helyi önkormányzatokról szóló 1990. évi LXV. törvény  91. § (1) bekezdésében, az államháztartásról szóló 1992. évi XXXVIII. törvény  65. § (1) bekezdésében kapott felhatalmazás alapján a következőket rendeli el:

1.§.

Az 1/2011./II.28./önkormányzati rendelet 3.§. (1) bekezdése helyébe az alábbi rendelkezés lép:

„(1)A képviselő-testület az önkormányzat  2011.évi költségvetését

40.135 ezer Ft tárgyévi költségvetési bevétellel,

44.345 ezer Ft tárgyévi költségvetési kiadással

4.210 ezer Ft hiánnyal

állapítja meg.

Ezen belül:

- működési célú bevételt 






  33.441 ezer Ft-ban,


Ebből:



- finanszírozási célú műveletek
     4.210 ezer Ft-ban



- előző év pénzmaradvány

            0 ezer Ft-ban

- működési célú kiadásokat






  33.441 ezer Ft-ban,

            Ebből:



- a személyi juttatások kiadásait
     8.497 ezer Ft-ban,



- a munkaadókat terhelő járulékokat
     1.653 ezer Ft-ban,



- a dologi kiadásokat


     5.430 ezer Ft-ban,



- ellátottak pénzbeli juttatásait

0 ezer Ft-ban,



- a speciális célú támogatásokat

0 ezer Ft-ban, 



- szociális segélyeket


   13.686 ezer Ft-ban, 



- átadott pénzeszközöket

      4.175 ezer Ft-ban,



- kamatfizetést



 0 ezer Ft-ban,

- felhalmozási célú bevételt






  10.904 ezer Ft-ban,


   Ebből:



- finanszírozási célú műveletek

  0 ezer Ft-ban,



- előző évi pénzmaradvány


  0 ezer Ft-ban,

- a felhalmozási célú kiadást






  10.904 ezer Ft-ban,

               Ebből:



- a beruházások összegét

     10.904 ezer Ft-ban,



- a felújítások összegét


  0 ezer Ft-ban,



- egyéb felhalmozási célú hitel törlesztést       0 ezer Ft-ban,

- a felhalmozási célú tartalékot



  0 ezer Ft-ban,

állapítja meg.

2.§.

Az 1/2011./II.28./önkormányzati rendelet 1.,2.,3.,4.,5.,6.,7.,8.,9.,10.,11.,12.,sz. mellékletei helyébe e rendelet 1.,2.,3.,4.,5.,6.,7.,8.,9.,10.,11.,12.,mellékletei lépnek.

3.§.

Záró rendelkezések

(1)E rendelet a kihirdetés napját követő napon lép hatályba.

(2)A kihirdetésről a körjegyző gondoskodik az SZMSZ-ban meghatározottak szerint.

Egyéb napirend és hozzászólás nem lévén Kónya László polgármester a képviselő-testület rendkívüli nyilvános ülését berekeszti.
k.m.f.t.

Kónya László









Török Csilla

polgármester









körjegyző

